b'\n_START_ARTICLE_\nMorten Bertolt\n_START_SECTION_\nKarriere\n_START_PARAGRAPH_\nHan skiftede fra FC K\xc3\xb8benhavn i sommeren 2008 efter at have v\xc3\xa6ret lejet ud til Viborg FF et halvt \xc3\xa5r. I 2006 var han udlejet til den norske klub HamKam. Efter en tid i norske HamKam gik turen til S\xc3\xb8nderjyskE. I sommeren 2010 kunne Bertolt og S\xc3\xb8nderjyskE dog ikke n\xc3\xa5 til enighed om en ny kontrakt.\n_START_SECTION_\nLyngby\n_START_PARAGRAPH_\nDen 7. juli 2010 skrev Bertolt kontrakt med de kongebl\xc3\xa5 fra Lyngby og fik sin uofficielle debut i tr\xc3\xa6ningskampen mod Silkeborg IF den 6. juli 2010. Lyngby BK hentede Bertolt som en direkte forst\xc3\xa6rkning til den centrale midtbane.\n_START_SECTION_\nSandnes Ulf\n_START_PARAGRAPH_\nI sommeren 2012 skiftede Bertolt til den norske Tippeligaklub Sandnes Ulf, som han skrev en to\xc3\xa5rig kontrakt med. I december 2012 blev han l\xc3\xb8st fra sin aftale med den norske klub, hvorefter han skrev kontrakt med FC Vestsj\xc3\xa6lland.\n_START_SECTION_\nFC Vestsj\xc3\xa6lland\n_START_PARAGRAPH_\nDen 9. januar 2013 offentliggjorde 1. divisionsklubben FC Vestsj\xc3\xa6lland at man havde indg\xc3\xa5et en aftale med Bertolt frem til sommeren 2014. Her var han med 10 optr\xc3\xa6dender i for\xc3\xa5ret med til at sikre klubben oprykning til Superligaen efter s\xc3\xa6sonen 2012/13._NEWLINE_Den 21. maj 2014 meddelte FCV p\xc3\xa5 deres hjemmeside, at Mortens kontrakt ikke ville blive forl\xc3\xa6nget, og han ville forlade klubben til sommer. Han spillede i alt 41 kampe for klubben og scorede \xc3\xa9t enkelt m\xc3\xa5l og blev derudover ogs\xc3\xa5 noteret for en enkelt assist.\n_START_SECTION_\nVendsyssel FF\n_START_PARAGRAPH_\nDen 28. august 2014 indgik Bertolt en halv\xc3\xa5rsaftale med den nordjyske 1. divisionsklub Vendsyssel FF.\n_START_SECTION_\nFC Roskilde\n_START_PARAGRAPH_\nI vinterpausen 2014/2015 skiftede Bertolt til FC Roskilde p\xc3\xa5 anbefaling af sin ven og tidligere holdkammerat Jesper Bech. Han vendte dog allerede senere p\xc3\xa5 \xc3\xa5ret tilbage til FC Vestsj\xc3\xa6lland, der imidlertid senere p\xc3\xa5 \xc3\xa5ret gik konkurs.\n_START_SECTION_\nFC Helsing\xc3\xb8r\n_START_PARAGRAPH_\nI vinteren 2016 skiftede han til FC Helsing\xc3\xb8r. I juli 2017 stoppede han sin fodboldkarriere.'